Liiklusõnnetuste põhjuste väljaselgitamise ekspertkomisjon

Narva Linnavalitsus 30.07.2025

Peetri plats 5

Narva 20308

[narvalv@narva.ee](mailto:narvalv@narva.ee)

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest.

|  |  |
| --- | --- |
| Liiklusõnnetuse number | 24-72 |
| Liiklusõnnetuse aeg | 29.12.2024, kell 06:30, pühapäev |
| Liiklusõnnetuse koht | Tallinna mnt 41 juures, Tallinna mnt ja 3.Rohelise tn ristmik, Narva linn, Ida-Viru maakond |
| Liiklusõnnetuse koha koordinaadid | X 6589895.52 Y 737212.38 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 2 |
| Liiklusõnnetuses vigastatuid | 1 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Sündmuskoht asub Ida-Viru maakonnas, Narva linnas, Tallinna maantee ja 3. Rohelise tänava ristmiku läheduses, Tallinna maantee 41 hoone juures. Tallinna maantee on  Narva linna üks põhitänav, õnnetuse kohal sirge ja hea pikinähtavusega. Sündmuskoht asub elamupiirkonnas.

1.2. Sõiduteel on 4  sõidurada, 2 sõidurada pärisuunas (linnast väljuv suund Tallinna poole) ja 2 sõidurada vastassuunas (linna sisse suunduv suund Narva Peetri platsi poole). Teekatte laius on 20,6 meetrit, linnast väljuval suunal sõiduradade laius on 3,0 m, vastassuunal – 3,0 m välimine sõidurada (ristlõike skeemil 1.4), 2,5 sisemine sõidurada (ristlõike skeemil 1.3). Teelt väljasõidu kohal paikneb sõiduradade keskel füüsiline liiklussaar (laius põikristlõikes on 2,5 meetrit), mida kasutatakse ületuskohana. Tallinna maantee ja 3. Rohelise tänava ristmik on fooridega ristmik, õnnetuse ajal foorid töötasid vilkuval režiimil.

1.3. Teekatte seisukord on rahuldav (2017-2018. aastal rekonstrueeritud), kattes esinevad pikiroopad, hinnanguliselt 20-30 mm. Sõidurajad on märgistatud valuplastikuga. Kattemärgistus on heas korras ning hästi märgatav. Lubatud suurim sõidukiirus 50 km/h mõlemas sõidusuunas, jalakäijatele on olemas mõlemal pool tänavat kõnniteed. Liiklussageduse kohta andmed puuduvad, liiklusõnnetuse ajal hinnanguliselt 20 sõidukit ja 5 jalakäijaid tunnis (kõnniteedel ja ristmiku ületamas). Teelõik on valgustatud, valgustus oli välja lülitatud.

1.4. Liiklusõnnetus juhtus kell 6:30. Õhutemperatuur oli Narva Astri teeilmajaama andmetel 3,2 kraadi C ja teepinna temperatuur 3,0 kraadi C. Ilmastikutingimustest sõltuv nähtavus oli hea. Teekate oli niiske, sõiduki rehvi ja teepinna sidestustegur oli hea.

1.5. Viimase viie aasta jooksul on juhtunud sellel lõigul 16 liiklusõnnetust, nendest sagedaimad: kokkupõrge reastumisel (6), tagant otsasõit (4), kokkupõrge ristuval teel liikujaga (3).

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Mercedes Benz E320 CDI, mida juhtis 20-aastane mees.
* jalakäija, 54-aastane naine.

2.2. Narvas mööda Tallinna maanteed Tallinna suunas liikunud sõiduauto Mercedes-Benz E320 CDI kaotas Tallinna maantee 41 juures juhitavuse ja sõitis vastu valgusfoori posti. Sõiduk tõmbas mahasõidetud fooriposti endaga kaasa ning paiskus sellega Astri keskuse kolonni. Jalakäija jõudis kolonni taha ära joosta, kuid sai löögi kaasa tõmmatud fooripostilt ning sõiduki lahti lennanud varuosadest. Jalakäija sai viga ja toimetati haiglasse, Mercedese juht hukkus sündmuskohal.

**3. Liikluskeskkonda puudutavad riskitegurid ja muud asjaolud**

3.1. Tallinna maanteel ei ole liikluse rahustamise meetmeid kasutatud.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Tallinna maantee tehniline lahendus lubab saavutada suuremaid kui 50 km/h kiiruseid, alates Peetri platsi ringilt kuni linna piirini, liikluse rahustamise võtteid ei ole efektiivselt rakendatud. Kõik ristumiskohad Tallinna maanteel lahendatud fooridega. Foor iseenesest ei ole liikluse rahustamise meede.

4.2. Tulevikus Tallinna maantee 3. Roheline tänav ristmiku ümberehitamine ringristmikuks.

Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega

Villu Vane

komisjoni esimees

liiklusohutuse osakond

/allkirjastatud digitaalselt/

5093712

[villu.vane@transpordiamet.ee](mailto:villu.vane@transpordiamet.ee)